Varniūnai

Varniūnai – kaimas Biržų rajono savivaldybėje, 4 km į pietryčius nuo Biržų, Apaščios dešiniajame krante.

Viena dalis kaimo buvo prie Obelaukių. Šioje kaimo dalyje yra išlikusi Nemanių sodyba ir Kriukų sodybos ąžuolas. Kita kaimo dalis išsidėsčiusi prie Kilučių. Ten ant aukštesnės vietos įkurtos kapinaitės. Aplinkui esama sodybų. Viena dalis nuo kitos nutolusi 4 km atstumu.

Istorija 

Labiausiai kaimas nukentėjo, kai šalia jo pradėjo augti Obelaukiai. Iš Varniūnų priverstinai buvo iškeldinti gyventojai ir įkurdinti centrinėje kolūkio gyvenvietėje, kuri buvo vos už kelių kilometrų. Edvardas Nemanis, kuris turėjo giminių JAV ir gaudavo paramos iš giminaičių, atsisakė išsikelti iš savo sodybos. Kolūkio pirmininkas pastatė fermas šalia jo sodybos, bet ir tai nepaveikė „amerikono“ (kaip buvo vadinamas Nemanis). Tada šalia sodybos buvo imta masiškai laidoti kritusius gyvulius. K.Požėlos kolūkis turėjo vieną didžiausių gyvulininkystės kompleksų, todėl būdavo pandemijų (juodligė, kiaulių maras). Kritusius gyvūnus laidojo netoli Nemanio sodybos. Galiausiai, iš Biržų pradėtos vežti nuotekos ir buvo pilamos į šalia esantį mišką. Eilę metų buvo teršiami gruntiniai vandenys, o važiuojant keliu į Biržų girią buvo galima perskaityti užrašus, apie masines gyvūnų kapavietes. Ekologinė situacija pradėjo taisytis tik šalia Biržų (Klausučiuose) pastačius nuotekų valymo įrenginius.

Gyventojai

Žymūs žmonės 

Kaime gimė:
 1939 m. balandžio 23 d. – fizikos matematikos mokslų daktaras Jonas Verkelys.

Gyveno:
 Juozas Kriukas (1901–1968, gimęs Lamokėlių kaime) – tarnavo savanoriu Lietuvos Respublikos kariuomenėje, dalyvavo išvaduojant Klaipėdos kraštą. Po tarnybos grįžęs gavo žemės Varnūnų kaime.

Šaltiniai 

Biržų rajono savivaldybės gyvenvietės